**Pomocné nástroje posúdenia hospodárnosti a efektívnosti, analýza rizík kontrolovaného verejného obstarávania a rizikové indikátory poukazujúce na porušenie hospodárskej súťaže alebo porušenia zákona o verejnom obstarávaní**

**1.1 Pomocné nástroje posúdenia hospodárnosti a efektívnosti**

* + - 1. PPA aplikuje pomocné nástroje pri overení hospodárnosti a efektívnosti výdavkov projektu, ak ide o zákazku na dodanie tovaru, uskutočnenie stavebných prác alebo poskytnutie služby, ktorá nespĺňa podmienky podľa §5 ods. 2 alebo ods. 3 na dodanie tovaru, uskutočnenie stavebných prác alebo poskytnutie služby (§ 111 odsek 1, resp. § 117 odsek 1 zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov).
      2. Cieľom pomocných nástrojov je podpora pri analýze a posudzovaní hospodárnych a efektívnych projektov. Svojim charakterom zároveň predstavujú jedny z najefektívnejších nástrojov podpory merania a hodnotenia účinkov intervencií.
      3. Pomocné nástroje svojim charakterom predstavujú prvky efektívneho posúdenia hospodárnosti a efektívnosti v rámci vybraných procesov riadenia ako aj kvantitatívne a kvalitatívne opatrenia na posilnenie miery istoty poskytovateľov pri výbere hospodárnych a efektívnych projektov.
      4. Výsledky identifikované aplikáciou pomocných nástrojov môžu predstavovať vstupy najmä v rámci hodnotenia ŽoNFP predložené k Záverečnej správe z výzvy príslušnej MAS (ďalej len „Záverečná správa“).
      5. PPA aplikuje pomocné nástroje pri overení hospodárnosti a efektívnosti výdavkov projektu v zmysle Metodického pokynu RO pre kontrolu verejného obstarávania vrátane kontroly hospodárnosti a efektívnosti zo dňa 16. októbra 2015.
      6. **Prieskum trhu:**

1. PPA môže využiť „Prieskum trhu“ vo fáze hodnotenia ŽoNFP predložené k Záverečnej správe v prípade, ak informácie, ktoré sú výstupom realizovaného „Prieskumu trhu“ (možná cena dodaných tovarov, prác alebo služieb) pre neho môžu predstavovať podporu rozhodovania vo fáze hodnotenia ŽoNFP predložené k Záverečnej správe.
2. PPA je povinná usmerniť žiadateľa o spôsobe a miere vykonania prieskumu trhu, akým spôsobom a do akej miery je tento povinný prieskum trhu vykonať. V podmienkach implementácie sa najviac uplatnilo pravidlo predstavujúce pre žiadateľa povinnosť oslovenia min. 3 záujemcov/uchádzačov/navrhovateľov na predmet zákazky tovaru, práce alebo služby s cieľom identifikácie aktuálnych úrovní cien. PPA je však oprávnená v prípade, že na úrovni žiadateľa nie je možné osloviť min. 3 záujemcov akceptovať aj nižší počet oslovení za splnenia nasledovných podmienok:
3. PPA umožní vykonanie prieskumu trhu žiadateľom aj oslovením menšieho počtu záujemcov ako 3 na základe analýzy (napr. analýzy historických dát, alebo na základe špecifík žiadateľov, projektov a pod.);
4. žiadateľ objektívne zdôvodní nižší požadovaný počet oslovených záujemcov.
5. PPA vykoná prieskum trhu vo fáze hodnotenia ŽoNFP predložené k Záverečnej správe vždy v prípade, ak má podozrenie na neprimerané ceny v rámci rozpočtu projektu. PPA v prípade vykonávania prieskumu trhu na základe vzorky vykoná prieskum trhu vo fáze hodnotenia ŽoNFP predložené k Záverečnej správe - konania o žiadosti vtedy, ak PPA za posledný kalendárny rok nevykonala žiadny prieskum trhu.
6. Výstupné informácie o vykonanom prieskume trhu sú zaznamenané v Zázname o vykonaní prieskumu trhu, v ktorom sú vyhodnotené výsledky prieskumu trhu z hľadiska najnižšej ceny, alebo ekonomicky najvýhodnejšej ponuky.
7. Prieskum trhu vykonáva PPA za využitia napr.:
8. vlastnej databázy o tovaroch, prácach alebo služieb alebo;
9. dodávateľov alebo;
10. vyhľadávania cien na internete alebo;
11. aktuálnych cenníkov a katalógov firiem, resp. iných propagačných materiálov alebo;
12. poštových alebo telekomunikačných služieb alebo;
13. osobným zisťovaním, resp. iným ekvivalentným spôsobom.
14. PPA prieskum trhu ako nástroj podpory samostatne na svojej úrovni nie je povinný vykonať, ak je prieskum trhu nevykonateľný:
15. z dôvodu neúmernej a neefektívnej časovej, administratívnej, technickej alebo odbornej náročnosti;
16. ak časový posun medzi prieskumom trhu vykonaným PPA a žiadateľom ovplyvňuje objektívnosť porovnávania získaných informácií (napr. ak z dôvodu časového rozdielu medzi predložením ŽoNFP a výdavkov deklarovaných v ŽoP vyplýva, že závery z vykonaného prieskumu trhu by pre PPA nepredstavovali pridanú hodnotu pre posúdenie hospodárnosti a efektívnosti výdavkov);
17. ak identifikované zistenia v minulosti neposkytovali vzhľadom k skúsenostiam hodnotiteľov PPA pridanú hodnotu (napr. boli identifikované vysoké ceny, ktoré však sú dôsledkom neprimeraných technických ťažkosti pri realizácií projektu – napr. technická náročnosť pri stavebnej činnosti   
    v nepriaznivých geografických podmienkach, resp. boli identifikované neprimerane nízke ceny, ktoré predstavujú vysoké riziko nízkej pridanej hodnoty/kvality projektu);
18. ak finančné náklady spojené s vykonaním prieskumu trhu sú neprimerané riziku vzniku nehospodárnych a neefektívnych výdavkov;
19. z ďalších dôvodov vyplývajúcich z analýzy vykonanej na úrovni PPA.
20. PPA je oprávnená v prípade, ak nie je možné prieskum trhu na jeho úrovni vykonať, zabezpečiť overenie hospodárnosti a efektívnosti výlučne prostredníctvom hodnotenia ŽoNFP k Záverečnej správe na základe hodnotiacich kritérií príslušnej MAS.
21. PPA zabezpečí posúdenie výsledkov prieskumu trhu (uvedených v Zápisnici z vykonaného prieskumu trhu) odborným hodnotiteľom v rámci hodnotenia ŽoNFP k Záverečnej správe.
22. Posúdenie hospodárnosti a efektívnosti spočíva v:
23. analýze Zápisnice z vykonaného prieskumu trhu (alebo iného alternatívneho dokumentu) v prípade, že prieskum trhu vykonal žiadateľ, resp. partner;
24. porovnaní vlastného výsledku prieskumu trhu s výsledkom prieskumu trhu žiadateľa v prípade, že prieskum trhu vykonávala aj PPA.
25. PPA v prípade, ak ceny jednotlivých tovarov, prác a služieb identifikovaných na základe ním vykonaného prieskumu trhu prevyšujú ceny identifikované žiadateľom, PPA stanoví na posúdenie hospodárnosti oprávnených výdavkov percentuálnu odchýlku, maximálne však do výšky 20 % nad prieskumom zistenú cenu. Výdavky identifikované žiadateľom nad stanovenú hranicu percentuálnej odchýlky PPA považuje za nehospodárne, t.j. maximálna výška oprávnených výdavkov jednotkových cien žiadateľa/prijímateľa je výška oprávnených výdavkov stanovených PPA na základe ním vykonaného prieskumu trhu vrátane povolenej odchýlky.
26. Cieľom posúdenia výsledku prieskumu trhu bez ohľadu na subjekt, ktorý ho vykonal je identifikácia:
27. cenovo najvýhodnejšej ponuky a/alebo
28. ekonomicky najvýhodnejšej ponuky.
29. PPA je povinná v rámci hodnotenia ŽoNFP k Záverečnej správe preferovať ekonomicky najvýhodnejšiu ponuku pred cenovo najvýhodnejšou ponukou v prípade aplikácie benchmarku - na základe ktorého je zrejmé, že dosiahnutý benchmark ekonomicky najvýhodnejšej ponuky je vyšší ako benchmark pri cenovo najvýhodnejšej ponuke. V prípade, že PPA benchmark nevyužíva, cenovo najvýhodnejšia ponuka je najhospodárnejšou.
30. PPA v prípade vykonania prieskumu trhu je povinný uchovávať všetky podklady z vykonania prieskumu trhu spolu so závermi z vykonaného prieskumu.

# **1.2 Finančné limity na úrovni jednotkových cien**

1. PPA pri overení neprekročenia maximálneho limitu na jednotkové ceny porovnáva definované limity s oprávnenými výdavkami rozpočtu projektu v ŽoNFP k Záverečnej správe.
2. PPA zníži oprávnené výdavky predloženého rozpočtu projektu, ktoré prekračujú limit jednotkových cien stanovených PPA v rámci procesu hodnotenia ŽoNFP k Záverečnej správe.
3. PPA je povinná uchovávať podpornú dokumentáciu potvrdzujúcu určenie finančných limitov a uchovávať podpornú dokumentáciu, na základe ktorej boli finančné limity na úrovni jednotkových cien stanovené.

**1.3 Analýza rizík kontrolovaného verejného obstarávania a následný postup**

1. Analýza rizík kontrolovaného VO (ďalej len „analýza rizík“) je nástroj, ktorý by mal identifikovať riziko VO z pohľadu potrebnej spolupráce s ÚVO a to spôsobom vykonania kontroly podľa § 169 ods. 4 ZVO, pričom sústredením odbornej podpory ÚVO na rizikové VO bude zabezpečený zvýšený dohľad na zákazky s potenciálne vyššou mierou chybovosti. Zároveň týmto nástrojom bude eliminované neprimerané zaťaženie ÚVO v rámci žiadostí o kontrolu VO, ktoré nepredstavujú zvýšené riziko z pohľadu ich zložitosti alebo chybovosti a súčasne tak nebude dochádzať k neprimeraným predĺženiam výkonu kontroly.
2. Povinnosť vykonať analýzu rizík sa vzťahuje na nadlimitné a podlimitné zákazky pred podpisom zmluvy, nadlimitné a podlimitné zákazky po podpise zmluvy a na zákazky podľa § 5ods. 4 ZVO.
3. Povinnosť PPA aplikovať analýzu rizík v zmysle predošlého bodu sa nevzťahuje na nasledovné situácie:
4. postup PPA podľa § 41 zákona o príspevku z EŠIF;
5. VO v rámci ktorého existuje mediálny podnet, ktorý indikuje možné vážne porušenia ZVO;
6. v rámci daného verejného obstarávania už bola zo strany ÚVO vykonaná kontrola podľa § 169 ZVO (napr. v prípade, že prijímateľ dá podnet na kontrolu sám   
   na seba, alebo o kontrolu požiadala PPA).

V týchto prípadoch PPA, okrem prípadu v písm. c), požiada ÚVO o kontrolu VO bez ohľadu na potenciálny výsledok analýzy rizík.

1. PPA vykoná analýzu rizík bezodkladne po predložení dokumentácie ku kontrole VO zo strany prijímateľa. Pokiaľ sú nedostatky tejto dokumentácie takého charakteru, že PPA nevie vykonať analýzu rizík (pretože nevie odpovedať na všetky otázky), PPA je povinná vykonať analýzu rizík bezodkladne po doručení dokumentácie, ktorú si vyžiadala na doplnenie. Rovnako, pokiaľ počas kontroly zistí nové skutočnosti, ktoré môžu ovplyvniť výsledok analýzy rizík, vykoná túto analýzu opätovne. PPA zodpovedá za korektné vyplnenie kontrolného listu analýzy rizík a všetky údaje a odpovede v nej uvedené, musia byť v súlade so skutočnosťami uvedenými v predmetnom verejnom obstarávaní.
2. Kontrolný list analýzy rizík, kontrolné otázky, záznam z analýzy rizík a hodnotiaci kľúč vypracuje PPA.
3. Výsledkom analýzy rizík je bodové hodnotenie, ktoré v zmysle hodnotiaceho kľúča zaradí kontrolované VO nasledovne:
4. VO nepredstavuje zvýšené riziko = PPA vypracuje skrátený kontrolný list na kontrolu VO;
5. VO predstavuje zvýšené riziko = PPA je povinná urobiť rozšírenú kontrolu VO, ktorú zaznamená do rozšíreného kontrolného listu.
6. Samotný výsledok analýzy rizík nemá vplyv na závery kontroly VO, nakoľko PPA môže aj pri nerizikových VO objaviť závažné nedostatky a naopak.
7. V prípade zaslania podnetu na ÚVO v zmysle § 169 ods. 3 písm. c) zákona o VO PPA po zaslaní žiadosti o vykonanie kontroly na ÚVO pokračuje ďalej vo svojej kontrole a zároveň čaká na výsledky kontroly. Po doručení výsledkov kontroly ÚVO spracuje závery svojej kontroly a závery kontroly ÚVO (do správy z kontroly a kontrolného zoznamu). Uvedeným nie je dotknutá povinnosť vykonania kontroly verejného obstarávania, ani zodpovednosť PPA za výkon tejto kontroly v zmysle článku 7 nariadenia (EÚ) 1306/2013.

**1.4 Rizikové indikátory poukazujúce na porušenie hospodárskej súťaže alebo porušenia zákona o verejnom obstarávaní**

1. Rizikové indikátory, ktoré sú ďalej uvedené, neznamenajú sami o sebe dôkaz o porušení hospodárskej súťaže, alebo porušenia ZVO. Sú však situáciami, ktoré zvyšujú pravdepodobnosť, že v rámci daného zadávania zákazky mohlo dôjsť k protiprávnemu konaniu. Pokiaľ určitý rizikový indikátor sám o sebe znamená porušenie ZVO, nepotvrdenie skutočnosti o porušení hospodárskej súťaže, nemá vplyv na toto konštatovanie o porušení ZVO. Tento zoznam nie je vyčerpávajúcim súhrnom všetkých rizikových situácií. MAS, resp. PPA vykonávajúci kontrolu VO môže identifikovať aj iné skutočnosti, ktoré sú indikátorom možného rizika, pričom kvalifikované vyhodnotenie individuálnej situácie je vždy v kompetencii PPA. V rámci kontrolnej činnosti je MAS, resp. PPA vykonávajúci kontrolu VO povinný sa oboznámiť s rizikovými indikátormi a túto kontrolu vykonávať s ohľadom na dostatočné využitie tejto vedomosti. Z tohto pohľadu nie je účelom oboznámenia sa s rizikovými indikátormi vykonanie podrobnej kontroly a analýzy každého z nich, ale ich správne identifikovanie, pokiaľ dokumentácia alebo iné informačné zdroje indikujú prítomnosť takejto skutočnosti a následné oprávnené vyhodnotenie tejto skutočnosti.
2. Rizikové indikátory sú nasledovné:

|  |  |  |
| --- | --- | --- |
| **P.č.** | **Názov rizikového indikátora** | **Popis rizikového indikátora** |
| 1. | Rotácia úspešných uchádzačov podľa regiónu, typu služby, tovaru alebo práce | * zo skupiny uchádzačov podávajúcich ponuky, ktorej zloženie je pri viacerých súťažiach takmer rovnaké, je ako úspešný vyhodnotený vždy iný uchádzač, pričom úspešnosť je možné odvodiť od záujmu realizovať zákazku v určitom regióne, alebo v rámci určitého typu služby, tovaru  alebo práce a pod. |
| 2. | Neúspešný uchádzač je zazmluvnený úspešným uchádzačom ako subdodávateľ | * pri kontrole PPA zistí skutočnosť, že s uchádzačom, ktorý bol v súťaži vyhodnotený ako neúspešný, uzavrel úspešný uchádzač v rámci plnenia predmetnej zákazky dodávateľskú zmluvu |
| 3. | Uchádzači využívajú v preukazovaní podmienok účasti prísľuby tých istých tretích osôb, resp. ako subdodávatelia sú identifikované tie isté subjekty | * pre preukazovanie splnenia podmienok účasti podľa § 27 alebo § 28 využívajú uchádzači kapacity iných osôb („tretích strán“) pričom tieto iné osoby sú rovnaké pri viacerých uchádzačov. * viacerí uchádzači majú v rámci svojich ponúk identifikovaných rovnakých subdodávateľov |
| 4. | Medzi uchádzačmi je majetkové alebo osobné prepojenie | * medzi úspešným uchádzačom a iným uchádzačom je majetkové alebo osobné prepojenie (napr. štatutár úspešného uchádzača a štatutár neúspešného uchádzača sú spoločne štatutármi aj v inom subjekte (ktorý mohol alebo aj nemusel predložiť ponuku) |
| 5. | Niektorí uchádzači predkladajú opätovne svoju ponuku, avšak nikdy nie sú úspešní | * vo viacerých súťažiach je možné identifikovať rovnakého uchádzača, ktorý sa súťaží vždy zúčastňuje, ale nikdy nie je úspešný |
| 6. | Dvaja alebo viacerí uchádzači predkladajú spoločnú ponuku (ako skupina dodávateľov), avšak aspoň jeden z nich je dostatočne kvalifikovaný aby mohol podať ponuku sám, | * v súťaži je identifikovaný dodávateľ, o ktorom je všeobecne známe, že je kvalifikovaný podať ponuku aj bez vytvorenia skupiny dodávateľov, napriek tomu sa súťaže zúčastňuje v rámci spoločnej ponuky dvoch alebo viacerých dodávateľov. |
| 7. | Predloženie tieňovej („krycej“) ponuky | * ponuky predložili aj uchádzači, ktorí nie sú zjavne kvalifikovaní resp. ich ponuka nespĺňa základné požiadavky určené verejným obstarávateľom |
| 8. | Nízky počet ponúk/žiadostí o účasť | * v rámci súťaže bol predložený nízky počet ponúk alebo žiadostí o účasť (1 až 2) |
| 9. | Podozrivé schémy v stanovovaní cien | * ceny predložené uchádzačmi sa oproti úspešnej ponuke zvyšujú o pravidelný % prírastok , * na stanovenie ceny sú pri viacerých uchádzačoch použité rovnaké kalkulácie, * hodnoty všetkých predložených ponúk sú v porovnaní s predpokladanou hodnotou zákazky buď nad touto hodnotou, alebo tesne pod ňou, * výsledná suma víťaznej ponuky je neprimerane vysoká vzhľadom na sumy, ktoré vie PPA porovnať z verejne dostupných zdrojov alebo z vlastných databáz a zdrojov informácií o hodnotách podobných prác, služieb a tovarov, * v súťaži je možné pozorovať náhly pokles ponukových cien pri vstupe uchádzača do súťaže, ktorý v predošlých podobných súťažiach nepredkladal ponuku. |
| 10. | Podozrivé indície v dokumentácii z verejného obstarávania | * dokumenty obsahujú rovnaký rukopis, druh písma, rovnakú formu alebo boli použité rovnaké kancelárske potreby (napr. ponuky sú podpísané rovnakým atramentom, sú na rovnakom kancelárskom papieri), * rovnaké chyby v jednotlivých dokumentoch, napr. pravopisné chyby, tlačiarenské chyby (rovnaké šmuhy od tlačiarne), matematické chyby (rovnaké zlé výpočty), * zhodné nepravidelnosti, napr. zoradenie dokumentov do ponuky s prehodenými stranami, chybné číslovanie strán, * dokumenty v elektronickej forme ukazujú, že ich vytvorila alebo upravovala jedna osoba, * obálky od rôznych uchádzačov majú podobné poštové pečiatky, sú zasielané z jednej pošty, majú rovnaké frankovacie značky a známky, na podacích lístkoch je rovnaký rukopis, čísla kolkov v rôznych ponukách na seba nadväzujú, * niekoľko ponúk (alebo akýchkoľvek iných dokumentov, napr. žiadosti o vysvetlenie súťažných podkladov) je posielaných z rovnakej emailovej adresy, z rovnakého faxového čísla alebo naraz prostredníctvom jedného kuriéra, * dokumenty o cenových ponukách obsahujú veľký počet opráv na poslednú chvíľu ako gumovanie, škrtanie alebo iné fyzické zmeny, * ponuky jedného uchádzača obsahujú jednoznačný odkaz na ponuky ostatných konkurentov, v hlavičke sa vyskytuje faxové číslo iného uchádzača alebo využívajú hlavičkový papier konkurenta, * ponuky viacerých uchádzačov obsahujú podstatný počet rovnakých odhadov nákladov na jednotlivé položky. |